
ডায়মন্ডের নাক ফুল ও একটি রূপার নুপুরও আছে। এমতাবস্থায় তার 
ওপর কি কুরবানি ওয়াজিব হবে? না, আমি কুরবানি দেওয়ার সময় 
পরিবারের পক্ষ থেকে আদায় করলে তারটাও আদায় হয়ে যাবে? 

নেসাব পরিমাণ সম্পদের মালিক হলে পুরুষ মহিলা সকলের ওপর 
কুরবানি ওয়াজিব হয়। নগদ অর্থ ও অন্যান্য সম্পদ নেসাব পরিমাণ 
থাকলে যেমন কুরবানি ওয়াজিব হয়, তেমনি ব্যবহৃত সোনা রূপার 
অলংকার নেসাব পরিমাণ হলেও কুরবানি ওয়াজিব হয়। আপনার স্ত্রীর 
স্বর্ণ ও রূপার নুপুরের সম্মিলিত মূল্য যেহেতু নেসাব তথা সাড়ে বায়ান্ন 
তোলা রূপার মূল্য থেকে বেশি, সুতরাং তার উপরও কুরবানি ওয়াজিব। 
আপনার উপর কুরবানি ওয়াজিব হয়ে থাকলে আপনি ও আপনার স্ত্রী 
উভয়কে একটি করে দুটি কুরবানি দিতে হবে। আপনার নিজের কুরবানি 
দ্বারা স্ত্রীর কুরবানি আদায় হবে না। অবশ্য তার সম্মতিতে তার কুরবানি 
আপনি আদায় করে দিলে, তাতেও আদায় হয়ে যাবে। -বাদায়েউস 
সানায়ে' ২/২৮, ৫/৬৪; রদ্দুল মুহতার ৬/৩১৫ 

